COMUNICAT DE PRESĂ

**APM Iaşi - Zilele Mediului 2019**

Pentru marcarea a 2 zile importante din *Calendarul Ecologic*, respectiv ***22 mai - Ziua Internaţională a Conservării Diversităţii Biologice*** şi ***5 iunie - Ziua Mondială a Mediului***, Agenţia pentru Protectia Mediului Iași va desfăşura o serie de manifestări tematice reunite generic sub denumirea de ***ZileleMediului 2019***, după cum urmează:

|  |  |  |  |  |
| --- | --- | --- | --- | --- |
| **Nr. crt.** | **Data / interval orar** | **Locul defăşurării** | **Eveniment** | **Descriere pe scurt şi program** |
| 1. | ***22 mai 2019 –***  ***Ziua Internaţională a Conservării Diversităţii Biologice***  1100 - 1600 | Sediul **APM Iaşi** – Calea Chişinăului nr.43 | Expoziţie de produse naturale în acord cu mediul  **„Biodiversitatea noastră, hrana noastră, sănătatea noastră”** | Expoziţie cu vânzare de produse naturale în acord cu mediul, la care sunt invitaţi producători locali autorizaţi. Evenimentul vizează promovarea agrobiodiversităţii locale şi a producătorilor locali, cu accent pe produsele alimentare şi remedii naturale, conform temei din acest an privind celebrarea Zilei Internaţionale a Biodiversităţii – „Biodiversitatea noastră, hrana noastră, sănătatea noastră”  1100-1115 Deschiderea evenimentului – director executiv;  1120-1150 Prelegeri: „Farmacia Pământului” – farmacist naturopat Alina Chelaru; ing. Claudiu IVAŞCU;  1200 - 1600 Expoziţie cu vânzare; |
| 2. | 29 mai 2019 | Sediul **S.C. Apavital S.A. Iaşi** – str. Mihai Costăchescu nr. 6, et. 2 –Sala Albastră; | **"*De vorbă* cu arborii Parcului Dendrologic Apavital"** | Activitate în parteneriat APM Iaşi – S.C. Apavital S.A.:  Prelegere privind parcul dendrologic;  Prezentare „Biodiversitatea noastră, hrana noastră, sănătatea noastră”;  Vizită în parcul dendrologic;  Începere ora 1000 |
| 3. | 30 mai 2019 | Parcul „Grădina Copou”, Casa de Cultură „Mihai Ursachi” | Activitate cultural-educativă  **„Micul ecologist”** | Eveniment cultural-educativ, în parteneriat cu Grădiniţa cu program prelungit nr. 26 Iaşi;  Începere ora1400 |
| 4. | 27 mai 2019 | Sediul **APM Iaşi** – Calea Chişinăului nr.43 – sala mare | Ziua Porţilor Deschise | Evenimente la care va fi invitat mai ales publicul tânăr – elevi şi studenţii, având următorul program:  1000-1015 Deschiderea evenimentului – director executiv;  1015-1040 Prezentare APM Iaşi – cine suntem;  1050-1130 Prezentare „Biodiversitatea noastră, hrana noastră, sănătatea noastră”;  1140-1250 Vizionare film documentar „Situl Natura 2000 Pădurea Bârnova-Repedea” |
| 5. | 3 iunie 2019 | Sediul **APM Iaşi** – Calea Chişinăului nr.43 – sala mare | Ziua Porţilor Deschise | 1000-1020 Aspecte privind managementul deşeurilor, în  contextul conceptului de “economie circulară”;  1020-1030 Film documentar “Economia circulară”;  1030-1040 Film documentar“Reparaţi, reutilizaţi şi reciclaţi!”;  1100-1130Calitatea aerului în judeţul Iaşi; |
| 6. | 3 - 7 iunie 2019 | Campanie de mediu | **Iaşi reciclează de Ziua Mondială a Mediului!** | Campanie de mediu în parteneriat cu RoREC, SC Salubris SA, ISJ Iaşi, Primăria Mun. Iaşi, SCJ Iaşi al GNM, Palatul Copiilor Iaşi, Serviciul Local de Colectare |
| 7. | 4 iunie 2019 | Sediul **APM Iaşi** – Calea Chişinăului nr.43 | Lansare broşură  **„Arborii monument – Ambasadori Culturali ai judeţului Iaşi”** | Eveniment cultural, în parteneriat cu Asociaţia Culturală “Semper Artes” Iaşi şi Academia Română – Filiala Iaşi, Subcomisia Monumentelor Naturii:  1100-1115 Deschiderea evenimentului – director executiv Gheorghe TĂTARU;  1115-1130 Academician Constantin TOMA  1130-1200 Prezentare broşură – dna Brânduşa TAMAŞ, preşedinte As. Culturală “Semper Artes”;  1200-1210 Recital de poezie;  1210-1230 Moment instrumental-artistic;  1230-1330 Cocktail, networking, impresii eveniment. |
| 8. | **5 iunie 2019**  Ziua Mondială a Mediului - anul acesta a 45-a ediţie | Traseul între Palatul Copiilor - Pietonalul *Ştefan cel Mare şi Sfânt* - Palatul Culturii | **Marşul conştientizării** "Împreună pentru un mediu curat"  Acţiune îniţiată de S.C. SALUBRIS SA Iaşi, în parteneriat cu APM Iaşi, Garda Naţională de Mediu – Serviciul Comisariat Judeţean Iaşi, Palatul Copiilor Iaşi şi Primăria Municipiului Iaşi | Toţi participanţii instituţiilor implicate distribuie materiale informative, organizează instant concursuri cu întrebări, urmate de premii instant (veste, pixuri, steguleţe);  Distribuirea catre cetăţeni, de:   * şepcuţe inscripţionate; * pliante pentru informare; * steguleţe; * baloane personalizate;   Asigurarea pentru participanţii implicaţi (din partea instituţiilor menţionate) de tricouri inscripţionate cu siglele acestor instituţii (40 bucati) şi Diplome de participare (40 bucăţi)  Începere: ora 1000 |
| 9. | 22 mai – 22 iunie | Biblioteca Centrală Universitară “Mihai Eminescu” Iaşi | Expoziţie de carte de mediu – ediţia a VII-a | Eveniment cultural, organizat în parteneriat cu Biblioteca Centrală Universitară “Mihai Eminescu” Iaşi |
| 10. | 22 mai – 5 iunie | Sediul **APM Iaşi** – Calea Chişinăului nr.43 | Expoziţie temporară de postere şi afişe cu tematică de mediu realizate de către studenţi şi masteranzi ai Facultăţii de Biologie |  |
| 11. | 6 iunie 2019 | Sediul **APM Iaşi** – Calea Chişinăului nr.43 | Workshop de reînnoire a obiectelor de mobilier cu produse non-toxice, ca atitudine prietenoasă cu mediul  **„Fii creativ în acord cu mediul”** | Eveniment cultural-educativ, desfăşurat în partenertiat cu **Bon Ton Decor** şi artist plastic Diana IVANOV, menit să dezvolte o atitudine prietenoasă cu mediul în rândul populaţiei, promovând refolosirea obiectelor vechi în defavoarea transformării acestora în deşeuri, folosirea produselor non-toxice în defavoarea celor ce conţin compuşi toxici, reînnoirea în defavoarea achiziţionării de produse noi.  1200-1215 Deschiderea evenimentului – director executiv;  1215-1250 Prezentarea conceptului promovat de eveniment;  1300-1500 Desfăşurarea workshop-ului propriu-zis. |
| 12. | 6-14 iunie 2019 | Sediul **APM Iaşi** – Calea Chişinăului nr.43 | Expoziţie temporară de obiecte vechi reînnoite sau transformate în opera de artă cu produse non-toxice  **„Fii creativ în acord cu mediul”** |  |

**Ziua Internaţională a Conservării Diversităţii Biologice**. Celebrată în fiecare an pe 22 mai, Ziua Internaţională a Biodiversităţii marchează adoptarea Convenţiei asupra Diversităţii Biologice (CBD), la 22 mai 1992, la Summitul Pământului de la Rio de Janeiro. La ora actuală, sunt 196 de părţi (ţări semnatare) ale Convenţiei. În anul 1994, România a devenit parte a acesteia. Punctul focal al tuturor acţiunilor în acest sens îl reprezintă Secretariatul Convenţiei. În fiecare an, acesta propune abordarea unei noi teme pentru celebrarea vieţii pe Pământ.

Tema desemnată de secretariat în acest an – „Biodiversitatea noastră, hrana noastră, sănătatea noastră” – se concentrează pe importanţa biodiversităţii şi a ecosistemelor sănătoase pentru bunăstarea societăţii umane, deoarece de aceste două elemente depind sistemele noastre alimentare, nutriţia şi sănătatea noastră.

**Ziua Mondială a Mediului** a fost instituită în 1972 de Adunarea Generală a Națiunilor Unite pentru celebrarea Conferinței “Ecologia Umană” de la Stockholm şi reprezintă elementul cel mai important al Programului Ecologic al Națiunilor Unite (UNEP). Această zi se sărbatorește în ziua de 5 iunie a fiecărui an. Marcarea Zilei Mondiale a Mediului reprezintă un binevenit semnal și un îndemn de a acționa unitar pentru salvarea patrimoniului nostru natural pe care avem datoria de a-l lăsa nealterat generațiilor viitoare.

In anul 2019, Organizatia Natiunilor Unite face apel pentru a susţine lupta împotriva poluării aerului, având în vedere că aproximativ 7 milioane de persoane din întreaga lume mor prematur în fiecare an din cauza poluării aerului.

Conform estimărilor Organizației Mondiale a Sănătății, 235 milioane de persoane suferă de astm, care este cea mai frecventă boală cronică în rândul copiilor.

Poluarea aerului poate părea complexă, dar putem contribui cu toții la reducerea unora dintre cauze. Înțelegerea diferitelor tipuri de poluare și modul în care aceasta afectează sănătatea și mediul nostru ne va ajuta să luăm măsuri pentru îmbunătățirea calitatii aerului din jurul nostru. Un om poate supraviețui mai mult de 30 de zile fără mâncare, în jur de două-trei zile fără apă, însă fără aer nu poate trăi mai mult de câteva minute.

**p. Director executiv**

**jur. Gheorghe TĂTARU**